เงินบาทแข็งค่าหลัง Flow ไหลเข้า แนวโน้มยังแกว่งแคบ
ค่าเงินบาทปิดตลาดเย็นนี้ (22 ธ.ค.) อยู่ที่ระดับ 36.04/09 บาท/ดอลลาร์ แข็งค่าจากช่วงเช้าที่เปิดตลาดที่ระดับ 36.08/10 บาท/ดอลลาร์
22 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (22 ธ.ค.) อยู่ที่ระดับ 36.04/09 บาท/ดอลลาร์ แข็งค่าจากช่วงเช้าที่เปิดตลาดที่ระดับ 36.08/10 บาท/ดอลลาร์
“ช่วงเย็นนี้เงินบาทปรับตัวแข็งค่าขึ้นจากช่วงเช้า ซึ่งไม่ได้มีปัจจัยอะไรสำคัญมากในวันนี้ เป็นเพียง Flow เข้าออกที่ค่อนข้างจะเบาบางในวันนี้ และมองว่าเงินบาทจากนี้ไปจนถึงสิ้นปีคงจะแกว่งอยู่ในกรอบ 35.95-36.25 บาท/ดอลลาร์” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวในกรอบ 36.00-36.10 บาท/ดอลลาร์
 
ที่มา: สำนักข่าวอินโฟเควสท์